Ազգային ժողովի նախագահ Աշոտ Ղուլյանը օգոստոսի 29-ին ընդունել է Մարտին Զոնեբորնի գլխավորած պատվիրակության անդամներին, ովքեր Արցախ են ժամանել Հայ Դատի Եվրոպայի հանձնախմբի նախագահ Գասպար Կարապետյանի և հանձնախմբի գործադիր տնօրեն Հեղինե Էվինյանի ուղեկցությամբ։ Ինչպես հայտնում են Արցախի Հանրապետության ԱԺ լրատվության և հանրության հետ կապերի բաժնից , խորհրդարանի ղեկավարը ողջունել է հյուրերին և վստահություն հայտնել , որ նման այցելությունները թույլ են տալիս մեծացնել Գերմանիայում և Եվրոպայում Արցախի բարեկամների շարքերը, որպեսզի Արցախի մասին տեղեկացված լինեն և ավելի ճիշտ պատկերացում կազմեն արցախցիների ցանկությունների մասին։ Մարտին Զոնեբորնը շնորհակալություն հայտնեց և նշեց , որ իրենք ժողովուրդների ինքնորոշման իրավունքի կողմնակիցներ են և պատրաստ են աջակցել Արցախի ժողովրդին։